C 260/6
DA
Den Europæiske Unions Tidende
24.7.2023
V (Øvrige meddelelser)
PROCEDURER VEDRØRENDE GENNEMFØRELSEN AF KONKURRENCEPOLITIKKEN
EUROPA-KOMMISSIONEN Anmeldelse af en planlagt fusion (Sag M.11144 — COLT TECHNOLOGY SERVICES GROUP / LUMEN EMEA BUSINESS) Behandles eventuelt efter den forenklede procedure (EØS-relevant tekst)
(2023/C 260/05)
1.
Den 17. juli 2023 modtog Kommissionen i overensstemmelse med artikel 4 og efter henvisning i henhold til artikel 4, stk.
5, i Rådets forordning (EF) nr.
139/2004 (1) anmeldelse af en planlagt fusion.
Anmeldelsen vedrører følgende virksomheder: — Colt Technology Services Group Limited (Det Forenede Kongerige), der kontrolleres af Group Holdings Limited (»Colt«, Det Forenede Kongerige), der i sidste instans kontrolleres af Star Horizon Management LLC (USA) — Camelot Landing, LLC (USA), CenturyLink Europe B.V (Nederlandene), Lumen Technologies Austria GmbH (Østrig), Lumen Technologies Belgium SA (Belgien), Lumen Technologies Denmark ApS (Danmark), Lumen Technologies EMEA Holdings Limited (Det Forenede Kongerige) og deres respektive datterselskaber samt visse amerikanske og transatlantiske undersøiske aktiver tilhørende Lumen, samlet benævnt »målvirksomheden« eller »målenhederne«, der alle tilhører Lumen-koncernen, som i sidste instans kontrolleres af Lumen Technologies, Inc. (USA).
Colt erhverver enekontrol, jf. fusionsforordningens artikel 3, stk.
1, litra b), over hele målvirksomheden.
Den planlagte fusion gennemføres gennem opkøb af aktier.
2.
De deltagende virksomheder er aktive på følgende områder:
— Colt er et multinationalt teleselskab, der leverer netværkstjenester til netintensive sektorer og taletjenester, som understøtter overgangen fra traditionelle til næste generation af taletjenester i Europa, USA, Indien og Asien. — Målenhederne leverer telekommunikationsinfrastruktur (fiberoptisk infrastruktur og samplaceringstjenester) og virksomhedstjenester på tværs af Europa, Mellemøsten og Afrika.
Målvirksomheden omfatter stort set alle Lumens aktiviteter og aktiver i Europa, Mellemøsten og Afrika.
3.
Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen.
Den har dog endnu ikke taget endelig stilling hertil.
(1) EUT L 24 af 29.1.2004, s. 1 (»fusionsforordningen«).